TISZAVASVÁRI VÁROS ÖNKORMÁNYZATA

**KÉPVISELŐ-TESTÜLETÉNEK**

**65/2019. (II. 28.) Kt. számú**

**határozata**

**A Magyarországi Magiszter Alapítvány fenntartásában lévő köznevelési intézmény fenntartói jogának átadásáról**

Tiszavasvári Város Önkormányzata Képviselő-testülete ***„A Magyarországi Magiszter Alapítvány fenntartásában lévő köznevelési intézmény fenntartói jogának átadásáról”*** szóló előterjesztéssel kapcsolatban az alábbi határozatot hozza:

1. **1 Egyetértését fejezi ki arra vonatkozóan**, hogy a **Magiszter Magyarországi Alapítvány** (4024 Debrecen, Wesselényi utca 4/b. képviseli: Csombordi József Sándor kuratóriumi elnök) mint átadó fenntartó **határozatlan időre ingyenesen átadja a fenntartásában lévő óvoda köznevelési intézmény fenntartói jogát** **az Esélytér Intézményfenntartó** (székhelye: 4440 Nyíregyháza, Csillag utca 3. képviseli: Nemes Ágnes) részére, a fenntartáshoz szükséges személyi és tárgyi feltételekkel együtt, **a fenntartóváltás nyilvántartásba vételéről szóló határozat és a működési engedély módosításáról szóló határozat véglegessé válásának időpontjától, azzal,** hogyaz **Esélytér Intézményfenntartó, mint új fenntartó biztosítja,** hogy **nem változik az óvodai nevelés módszertana, tartalma és színvonala.**

**Határidő:** esedékességkor **Felelős:** Szőke Zoltán polgármester

1.2 Az intézménnyel foglalkoztatási jogviszonyban állók munkáltatói jogkör gyakorlója a köznevelési intézmény önálló jogi személyként, így **a dolgozók foglalkoztatási jogviszonyát a fenntartóváltás nem érinti.**

1. **Kijelenti**, hogy **amennyiben az Esélytér Intézményfenntartó** (székhelye: 4440 Nyíregyháza, Csillag utca 3. képviseli: Nemes Ágnes) a nemzeti köznevelésről szóló 2011. évi CXC. törvény 31. § (2) bekezdés e) pontja szerint **köznevelési szerződést köt -** az óvoda esetében az önkormányzattal, az általános iskola esetében az oktatásért felelős miniszterrel - a törvényben meghatározott **köznevelési közszolgálati feladatok megvalósítására**, **biztosítja az Esélytér Intézményfenntartó** számára az alábbi ingatlanok **térítésmentes használatát 10 évre**:

4440 Tiszavasvári, Petőfi u. 4.

4440 Tiszavasvári, Petőfi u. 6-8.

4440 Tiszavasvári, Petőfi u. 24.

4440 Tiszavasvári, Kossuth u. 76.

**Határidő:** esedékességkor **Felelős:** Szőke Zoltán polgármester

1. Elfogadja **Tiszavasvári Város Önkormányzata**, a **Magiszter Magyarországi Alapítvány, és az Esélytér Intézményfenntartó** közötti,a Magiszter Magyarországi Alapítvány fenntartásában lévő köznevelési intézmény fenntartói jogának átadására vonatkozó **háromoldalú megállapodást,** a határozat 1. melléklete szerinti tartalommal.

**Határidő:** azonnal **Felelős:** Szőke Zoltán polgármester

1. Felkéri a polgármestert, hogy jelen határozat 1. pontjában foglaltak teljesülése esetén **készítse elő a 2. pontban foglalt ingatlanok vonatkozásában az ingyenes használatra vonatkozó szerződéseket**, és azt **elfogadásra terjessze a Képviselő-testület elé.**

**Határidő:** esedékességkor **Felelős:** Szőke Zoltán polgármester

1. Felkéri a polgármestert, hogy jelen döntésről tájékoztassa a **Magiszter Magyarországi Alapítvány** és **az Esélytér Intézményfenntartó** képviselőit.

**Határidő:** azonnal **Felelős:** Szőke Zoltán polgármester

**Szőke Zoltán Ostorháziné dr. Kórik Zsuzsanna**

**polgármester jegyző**

